Държавен вестник, бр. 81, 2000 г., стр. 73

Б Р О Й  81
Д Ъ Р Ж А В Е Н   В Е С Т Н И К
С Т Р .  73
(2) Маслото в разширителя на трансформа-
торите (реакторите) е защитено от непосред-
ствено съприкосновение с околния въздух.
(3) Когато трансформаторите и реакторите
са снабдени със специални устройства, предпаз-
ващи маслото от овлажняване, те се поддържат
непрекъснато включени независимо от режи-
ма на работа на трансформатора. Експлоата-
цията на тези устройства се осъществява в съ-
ответствие със заводските инструкции.
(4) Маслото в маслонапълнените проходни
изолатори е защитено от овлажняване и окис-
ляване. Контролът за състоянието и експлоа-
тацията на проходните изолатори и вградените
токови трансформатори се извършва по пред-
писанията на завода производител.
Чл. 628. (1) Включването на трансформато-
рите към мрежата се извършва директно на
пълно напрежение.
(2) Трансформатори, които работят в блок с
генератори, могат да се включват заедно с ге-
нератора с постепенно повишаване на напре-
жението от нула.
Чл. 629. Огледите на трансформаторите и
реакторите без тяхното изключване се извърш-
ват съгласно местните инструкции на обекти-
те, както следва:
1. в уредбите с постоянен дежурен персонал:
а) за главните трансформатори в електри-
ческите централи и подстанции, основните и
резервните трансформатори за собствени нуж-
ди и реакторите—най-малко веднъж в дено-
нощието;
б) за всички останали трансформатори—вед-
нъж в седмицата;
2. в уредби без постоянен персонал:
а) най-малко веднъж в месеца;
б) в трафопостовете—най-малко веднъж на
6 месеца.
Чл. 630. Профилактичните изпитвания и
измервания на трансформаторите (реакторите)
и техните тоководещи части се провеждат в
съответствие с действащите норми за изпитва-
не на електрическите съоръжения и инструк-
циите на завода производител.
Чл. 631. (1) Ремонт на трансформаторите
(текущ и основен) и на техните съставни части
(системи за охлаждане, регулатори за напреже-
ние и др.) се извършва по необходимост в зави-
симост от техническото състояние, определено
чрез изпитвания и външни огледи и съобразено
с режимите на работа.
(2) Обемът и периодичността на извършва-
ните ремонти се определят от техническото
ръководство на енергийните обекти.
Г л а в а  т р и д е с е т  и  о с м а
РАЗПРЕДЕЛИТЕЛНИ УРЕДБИ
Чл. 632. (1) Задължително е електрическите
съоръжения на разпределителните уредби (РУ)
от всички видове и напрежения да удовлетворя-
ват с обявените (номиналните) си данни усло-
вията на работа както при нормални режими,
така и при претоварване, къси съединения и
пренапрежения.
(2) При зададените нормални режими на екс-
плоатация всички секции и шинни системи в РУ,
с изключение на обходната шина, както и всички
електрически съоръжения, освен резервните, се
поддържат включени постоянно в работа.
(3) Персоналът, обслужващ РУ, задължител-
но разполага със схеми и инструкции за допус-
тимите режими на работа на електрическите
съоръжения при нормални и аварийни условия.
Чл. 633. (1) На външните врати на всяка РУ
се поставя надпис с нейното назначение и дис-
печерско наименование, както и предупреди-
телни надписи в съответствие с изискванията
на действащите нормативни актове по безопас-
ността на труда.
(2) Надписи, посочващи предназначението
на присъединенията и тяхното диспечерско
наименование, се поставят:
1. на вратите и вътрешните стени на килии-
те на закритите разпределителни уредби (ЗРУ);
2. на съоръженията в откритите разпредели-
телни уредби (ОРУ);
3. на външните и вътрешните лицеви части
на комплектните разпределителни уредби за
закрит (КРУ) и открит (ОКРУ) монтаж;
4. на лицевата и обратната страна на пане-
лите на таблата.
(3) На видно място се обозначават и диспе-
черските наименования на шинните системи и
секциите в РУ.
(4) На таблата с предпазители или на самите
предпазители на присъединенията се поставят
надписи, указващи номиналния ток на стопяе-
мите вложки и наименованието на защитава-
ната верига.
Чл. 634. (1) При проектиране на РУ, разпо-
ложени в райони със замърсена атмосфера, се
избират електрически съоръжения с изолация,
която осигурява надеждна работа без допълни-
телни мерки за защита.
(2) В случай че при съществуващи РУ, раз-
положени в райони със замърсена атмосфера,
изолацията на съоръженията не осигурява на-
деждната им експлоатация, се вземат допълни-
телни мерки, в това число:
1. в ОРУ—усилване на изолацията, измива-
не, почистване, покриване с хидрофобни пасти;
2. в ЗРУ—защита от проникване на прах и
вредни газове;
3. в ОКРУ—херметизация на шкафовете и
обработване на изолацията с хидрофобни пасти.
Чл. 635. При експлоатацията на РУ се взе-
мат необходимите мерки, недопускащи попа-
дането в помещенията на животни и птици.
Чл. 636. (1) Помещенията на комплектните
разпределителни уредби с изолация от елегаз
(КРУЕ), както и помещенията за тяхното тех-
ническо обслужване и ремонт се изолират от
останалите помещения и от улицата.
(2) Вентилационните системи в помещения-
та на КРУЕ се снабдяват с филтри, предотвра-
тяващи засмукването на прах.
(3) Покритията на подовете, стените и тава-
ните в помещенията на КРУЕ не трябва да поз-
воляват образуването и задържането на прах.